**Vienošanās Nr. 03-LR/**

par informācijas apmaiņu par likvidācijai pieņemtajiem transportlīdzekļiem

|  |  |
| --- | --- |
| *Rīgā, Līguma datums ir pēdējā pievienotā* *droša elektroniskā paraksta un tā laika zīmoga datums* |   |

**Valsts akciju sabiedrība “Ceļu satiksmes drošības direkcija”,** reģ. Nr. 40003345734, juridiskā adrese Rīga, S.Eizenšteina iela 6, LV-1079, turpmāk tekstā – CSDD, tās valdes locekles Daces Benhenas personā, kura darbojas uz 2022.gada 6.oktobra valdes pilnvarojuma pamata, no vienas puses, un

Komersants  **SIA \_\_\_\_\_\_\_\_\_\_\_** reģ.Nr.\_\_\_\_\_\_\_\_\_\_\_, juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_ turpmāk tekstā - Apstrādes uzņēmums, arī klients, tās valdes locekļa\_\_\_\_\_\_\_\_\_\_\_\_ personā, kurš darbojas uz statūta pamata, no otras puses, turpmāk tekstā abi kopā un/vai atsevišķi saukti attiecīgi “Puses” un/vai “Puse”,

- pamatojoties uz Ceļu satiksmes likuma 4.panta piekto daļu, Ministru kabineta 2019.gada 30.aprīļa noteikumu Nr. 185 “Transportlīdzekļu un to vadītāju valsts reģistra noteikumi” 16.10. apakšpunktu, Nolietotu transportlīdzekļu apsaimniekošanas likuma 6.pantu, kā arī transportlīdzekļu reģistrāciju un likvidācijas sertifikātu aizpildīšanas un izsniegšanas reglamentējošajiem normatīvajiem aktiem,

- ievērojot EIROPAS PARLAMENTA UN PADOMES REGULAS (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) 6.panta pirmās daļas a) apakšpunktu,

noslēdz šādu vienošanos, ievērojot, ka vienošanās kopā ar sadarbības noteikumiem - “Vispārīgie noteikumi”, “Informācijas drošības noteikumi” un “Transportlīdzekļu reģistra lietošanas noteikumi” veido līgumu starp Apstrādes uzņēmumu un CSDD (turpmāk viss kopā – Līgums):

**1. Termini un definīcijas**

**Apstrādes uzņēmums** – komersants, kas nodarbojas ar nolietotu transportlīdzekļu apstrādi un ir saņēmis normatīvajos aktos par nolietotu transportlīdzekļu pārstrādi un apstrādes uzņēmumiem noteiktajām vides prasībām minēto atļauju vai iesniedzis pieteikumu attiecīgu piesārņojošu darbību veikšanai.

**Apstrādes uzņēmuma partneris** – persona, kas ir noslēgusi līgumu ar apstrādes uzņēmumu par nolietoto transportlīdzekļu pieņemšanu un ir saņēmusi normatīvajos aktos par nolietotu transportlīdzekļu pārstrādi un apstrādes uzņēmumiem noteiktajām vides prasībām minēto atļauju vai atļauju savākt, pārvadāt, pārkraut, šķirot vai uzglabāt atkritumus.

**Transportlīdzeklis** – CSDD reģistrējams transportlīdzeklis, uz kuru attiecas normatīvajos aktos par nolietotu transportlīdzekļu apsaimniekošanu noteiktās prasības.

**Transportlīdzekļu reģistrs** – Transportlīdzekļu un to vadītāju valsts reģistrs.

**Nolietotu transportlīdzekļu likvidācijas sertifikātu reģistrs** – Transportlīdzekļu reģistra sadaļa, kurā tiek iekļauta informācija par apstrādes uzņēmumiem un apstrādes uzņēmumu partneriem, to pilnvarotajām personām, kam piešķirtas tiesības pieņemt nolietoto transportlīdzekli apstrādei un izsniegt likvidācijas sertifikātu, kā arī informācija par apstrādei pieņemtajiem transportlīdzekļiem, to īpašniekiem un personām, kas transportlīdzekli ir nodevusi apstrādei, kā arī izsniegtajiem likvidācijas sertifikātiem.

**Apstrādes uzņēmuma pārstāvis** – persona, kurai saskaņā ar Uzņēmumu reģistra datiem ir tiesības pārstāvēt Apstrādes uzņēmumu, vai kuru iepriekš minētā persona, izmantojot Nolietotu transportlīdzekļu likvidācijas sertifikātu reģistru, ir pilnvarojusi šīs vienošanās ietvaros nodrošināt Apstrādes uzņēmuma darbību.

**2. Līguma priekšmets**

2.1. Šī vienošanās apliecina sadarbību starp CSDD un Apstrādes uzņēmumu, kas vērsta uz to, lai Nolietotu transportlīdzekļu likvidācijas sertifikātu reģistrā būtu iekļauta pilnīga un autentiska informācija par:

2.1.1. Apstrādes uzņēmumiem un Apstrādes uzņēmumu partneriem, t.sk. ar Apstrādes uzņēmumu partneri noslēgtā līguma spēkā esamību;

2.1.2. Apstrādes uzņēmuma pilnvarotajām personām, kurām piešķirtas tiesības pieņemt nolietoto transportlīdzekli apstrādei un izsniegt likvidācijas sertifikātu;

2.1.3. apstrādei pieņemtajiem transportlīdzekļiem, to īpašniekiem un personām, kuras transportlīdzekli ir nodevušas apstrādei;

2.1.4. apstrādei pieņemto transportlīdzekļu numura zīmju un reģistrācijas dokumentu nodošanu, utilizāciju un iznīcināšanu;

2.1.5. likvidācijas sertifikātu izsniegšanu, uz kuru pamata tiek veikta apstrādei nodotā transportlīdzekļa norakstīšana Transportlīdzekļu reģistrā.

2.2. Ar Līgumu CSDD un Apstrādes uzņēmums nodibina un atzīst par sev saistošu Nolietotu transportlīdzekļu apsaimniekošanas likuma, kā arī transportlīdzekļu reģistrāciju un likvidācijas sertifikātu aizpildīšanas un izsniegšanas reglamentējošo tiesību aktu vienotu izpratni, saskaņā ar kuru Apstrādes uzņēmuma pilnvarotās personas iekļautā informācija Nolietotu transportlīdzekļu likvidācijas sertifikātu reģistrā par likvidācijas sertifikāta izsniegšanu ir pilnīgs un pietiekams pamats likvidācijas sertifikātā norādītā transportlīdzekļa norakstīšanai Transportlīdzekļu reģistrā.

2.3. Apstrādes uzņēmums garantē, ka informācija Nolietotu transportlīdzekļu likvidācijas sertifikātu reģistrā par likvidācijas sertifikāta izsniegšanu tiek norādīta uz tiesiski noslēgta civiltiesiska darījuma pamata ar apstrādei pieņemtā transportlīdzekļa īpašnieku vai tā noteiktā kārtībā pilnvarotu personu.

## 3. Pušu tiesības un pienākumi

3.1. CSDD nodrošina:

3.1.1. Apstrādes uzņēmumu reģistrāciju Nolietotu transportlīdzekļu likvidācijas sertifikātu reģistrā pēc elektroniskas informācijas saņemšanas no Valsts vides dienesta reģionālās vides pārvaldes par nolietotu transportlīdzekļu apstrādes tiesību piešķiršanu Apstrādes uzņēmumam un Apstrādes uzņēmuma pieteikuma nolietotu transportlīdzekļu apstrādes darbības uzsākšanai saņemšanas;

3.1.2. pieslēgumu Nolietotu transportlīdzekļu likvidācijas sertifikātu reģistram tiešsaistes (on-line) režīmā un programmnodrošinājumu likvidācijas sertifikātu aizpildīšanai un izsniegšanai, izmantojot Transportlīdzekļu reģistra datus, un citas ar šo vienošanos noteiktās informācijas apmaiņai;

 3.1.3. Nolietotu transportlīdzekļu likvidācijas sertifikātu reģistra lietotāja identifikatoru un paroļu piešķiršanu pēc Apstrādes uzņēmuma pārstāvja elektroniska paziņojuma saņemšanas par personām, kurām Apstrādes uzņēmumā piešķirtas tiesības pieņemt nolietoto transportlīdzekli apstrādei un izsniegt likvidācijas sertifikātu;

 3.1.4. Apstrādes uzņēmuma partneru reģistrāciju Nolietotu transportlīdzekļu likvidācijas sertifikātu reģistrā pēc Apstrādes uzņēmuma pārstāvja elektroniska paziņojuma saņemšanas par savstarpēji noslēgtu sadarbības līgumu par nolietotu transportlīdzekļu savākšanu un tā spēkā esamību;

 3.1.5. Nolietotu transportlīdzekļu likvidācijas sertifikātu reģistra lietotāja identifikatoru un paroļu piešķiršanu Apstrādes uzņēmuma partnera pilnvarotajām personām, kurām Apstrādes uzņēmuma partneris piešķīris tiesības pieņemt nolietoto transportlīdzekli apstrādei un izsniegt likvidācijas sertifikātu, ja no Apstrādes uzņēmuma pārstāvja būs elektroniski saņemta informāciju par noslēgto līgumu ar Apstrādes uzņēmuma partneri un tā spēkā esamību;

 3.1.6. lietotāja pieejas bloķēšanu Nolietotu transportlīdzekļu likvidācijas sertifikātu reģistram, ja trīs reizes pēc kārtas tiek veikta lietotāja nepareiza autorizācija;

 3.1.7. konsultācijas un tehnisku palīdzību Apstrādes uzņēmuma pārstāvjiem datorsistēmu pieslēguma uzturēšanā CSDD darba laikā;

 3.1.8. Apstrādes uzņēmuma informēšanu par plānotajiem darbības pārtraukumiem un jaunumiem Nolietotu transportlīdzekļu likvidācijas sertifikātu reģistra lietošanā, izmantojot Nolietotu transportlīdzekļu likvidācijas sertifikātu reģistru vai paziņojot uz Apstrādes uzņēmuma e-pastu.

3.2. CSDD ir tiesības:

 3.2.1. pārraudzīt ar šo vienošanos noteikto drošības prasību ievērošanu Apstrādes uzņēmuma pieslēguma vietā vai attālināti, izmantojot speciālu programmatūru;

 3.2.2. nekavējoties bloķēt Apstrādes uzņēmuma, Apstrādes uzņēmuma partnera vai konkrēta lietotāja pieeju Nolietotu transportlīdzekļu likvidācijas sertifikātu reģistram, vai ierobežot Nolietotu transportlīdzekļu likvidācijas sertifikātu reģistra lietošanas tiesības, ja:

3.2.2.1. saņemta normatīvajos aktos noteiktā informācija par Apstrādes uzņēmuma darbības pārtraukšanu;

3.2.2.2. konstatēts Nolietotu transportlīdzekļu apsaimniekošanas likuma, vai arī transportlīdzekļu reģistrāciju vai likvidācijas sertifikātu aizpildīšanas un izsniegšanas reglamentējošo tiesību aktos noteikto prasību pārkāpums, izmantojot Nolietotu transportlīdzekļu likvidācijas sertifikātu reģistru un izsniedzot likvidācijas sertifikātus;

3.2.2.3. konstatēts kāds Līguma noteikumu pārkāpums.

 3.2.3. atteikt lietotāja identifikatoru un paroļu piešķiršanu personai, ja iepriekš konstatēti šīs personas pārkāpumi, lietojot Nolietotu transportlīdzekļu likvidācijas sertifikātu reģistru;

3.2.4. bloķēt Apstrādes uzņēmuma, Apstrādes uzņēmuma partnera vai konkrēta lietotāja pieeju Nolietotu transportlīdzekļu likvidācijas sertifikātu reģistram, ja 6 mēnešu laikā lietotājs, kam piešķirtas pieejas tiesības Nolietotu transportlīdzekļu likvidācijas sertifikātu reģistram, nav noformējis nevienu likvidācijas sertifikātu;

3.2.5. vienpusējā kārtā noteikt Nolietotu transportlīdzekļu likvidācijas sertifikātu reģistra lietošanas kārtību un tajā pieejamo pakalpojumu apjomu, kas nav pretrunā ar tiesību aktiem un Līguma nosacījumiem, mainot to jebkurā laikā, kā arī mainīt Līguma noteikumus, attiecīgās izmaiņas ievietojot Nolietotu transportlīdzekļu likvidācijas sertifikātu reģistrā, ja tehniski ir nodrošināta šāda iespēja, vai paziņojot par tām pretējai Pusei rakstveidā.

3.3. Apstrādes uzņēmums vai attiecīgi katrs Apstrādes uzņēmuma pilnvarotais pārstāvis, kuram piešķirtas Nolietotu transportlīdzekļu likvidācijas sertifikātu reģistra lietošanas tiesības, savas kompetences ietvaros apņemas:

 3.3.1. Nolietotu transportlīdzekļu likvidācijas sertifikātu reģistra pieslēgumu un saņemto informāciju izmantot tikai ar šo vienošanos noteiktajam mērķim un nepieļaut trešo personu piekļūšanu Nolietotu transportlīdzekļu likvidācijas sertifikātu reģistram;

 3.3.2. piešķirt un pieprasīt Nolietotu transportlīdzekļu likvidācijas sertifikātu reģistra lietošanas tiesības tikai tām personām, kuras ir iepazinušās ar normatīviem aktiem par nolietotu transportlīdzekļu apsaimniekošanu un transportlīdzekļa likvidācijas sertifikāta aizpildīšanas un izsniegšanas kārtību, kā arī šīs vienošanās noteikumiem;

 3.3.3. nekavējoties pēc Nolietotu transportlīdzekļu likvidācijas sertifikātu reģistra lietotāja darba attiecību pārtraukšanas Apstrādes uzņēmumā vai attiecīgo darba pienākumu izmaiņām, kuru veikšanai turpmāk nav nepieciešamas piešķirtās Nolietotu transportlīdzekļu likvidācijas sertifikātu reģistra lietošanas tiesības, nodrošināt lietošanas tiesību anulēšanu Nolietotu transportlīdzekļu likvidācijas sertifikātu reģistrā, ja tehniski ir nodrošināta šāda iespēja, vai nosūtīt attiecīgu elektronisku paziņojumu CSDD lietotāja pieejas Nolietotu transportlīdzekļu likvidācijas sertifikātu reģistram bloķēšanai;

 3.3.4. nodrošināt informācijas par Apstrādes uzņēmumu partneriem, t.sk. ar Apstrādes uzņēmumu partneri noslēgtā līguma spēkā esamību, aktualizāciju Nolietotu transportlīdzekļu likvidācijas sertifikātu reģistrā ne vēlāk kā 5 dienu laikā no attiecīgo izmaiņu rašanās brīža, ja tehniski ir nodrošināta šāda iespēja, vai minētajā termiņā nosūtīt attiecīgu elektronisku paziņojumu CSDD;

 3.3.5. nodrošināt Nolietotu transportlīdzekļu likvidācijas sertifikātu reģistra lietotāju identifikatoru un paroļu slepenību, kā arī nekavējoties ziņot CSDD par atklātajiem pārkāpumiem;

 3.3.6. neizdarīt darbības, kas būtu vērstas uz Transportlīdzekļu reģistra vai Nolietotu transportlīdzekļu likvidācijas sertifikātu reģistra drošības sistēmu apiešanu vai bojāšanu;

 3.3.7. nodrošināt kopā ar Transportlīdzekli nodoto numura zīmju un reģistrācijas dokumentu uzskaiti, norādot datus par to nodošanu Nolietotu transportlīdzekļu likvidācijas sertifikātu reģistrā, kā arī ne retāk kā reizi mēnesī veikt nodoto numura zīmju un reģistrācijas dokumentu iznīcināšanu, par to sastādot attiecīgu aktu.

 3.3.8. nodrošināt CSDD sniegtās Apstrādes uzņēmuma kontaktinformācijas (tālrunis un elektroniskā pasta adrese) funkcionēšanu un aktualizāciju, to izmaiņu gadījumā, tai skaitā nosūtot informāciju CSDD uz e-pasta adresi csdd@csdd.gov.lv;

 3.3.9. nodrošināt, lai Nolietotu transportlīdzekļu likvidācijas sertifikātu reģistra izmantošanas darba vietai, kā arī tehniskajiem resursiem, kas nepieciešami šīs darbavietas pilnvērtīgai izmantošanai, nav atļauta nesankcionēta piekļuve;

 3.3.10. nodrošināt, lai tehniskajiem resursiem, kas tiek izmantoti Nolietotu transportlīdzekļu likvidācijas sertifikātu reģistra pieslēgumam, tiek nodrošināta pretvīrusu programma, kā arī tie ir aprīkoti ar risinājumiem, kas neatļauj izmantot nesankcionētu attālinātu piekļuvi, un šie risinājumi tiek regulāri atjaunoti un pārbaudīti;

 3.3.11. nekavējoties paziņot CSDD par Nolietotu transportlīdzekļu likvidācijas sertifikātu reģistra darbības pārtraukumiem vai problēmām Nolietotu transportlīdzekļu likvidācijas sertifikātu reģistra izmantošanā, nosūtot iesniegumu uz elektroniskā pasta adresi palidziba@csdd.gov.lv, pēc iespējas precīzāk norādot problēmu aprakstu;

 3.3.12. informēt katru lietotāju par Līguma noteikumos noteiktajām Nolietotu transportlīdzekļu likvidācijas sertifikātu reģistra lietošanas drošības prasībām un citiem noteikumiem, kā arī par iespējamo atbildību un Nolietotu transportlīdzekļu likvidācijas sertifikātu reģistra lietošanas tiesību atņemšanu vienošanās pārkāpuma gadījumos;

3.3.13. noformēt likvidācijas sertifikātu tikai tad, kad apstrādes uzņēmuma pārstāvis fiziski ir pieņēmis transportlīdzekli utilizācijai.

**4. Maksājumi un maksāšanas kārtība**

4.1. Par katra likvidācijas sertifikāta izsniegšanu, kura noformēšana veikta Nolietotu transportlīdzekļu likvidācijas sertifikātu reģistrā, Apstrādes uzņēmums maksā CSDD atlīdzību normatīvajos aktos noteiktā apmērā.

4.2. Apstrādes uzņēmums par likvidācijas sertifikāta noformēšanu veic priekšapmaksu, izmantojot CSDD nodrošinātos e-pakalpojumus.

4.2. Pārtraucot sadarbības līgumu ar CSDD par informācijas apmaiņu par likvidācijai pieņemtajiem transportlīdzekļiem, Apstrādes uzņēmumam ir tiesības pieprasīt atgriezt veikto maksājumu, ja pakalpojums nav izmantots. Lai saņemtu naudas atmaksu par neizmantoto pakalpojumu, Apstrādes uzņēmums nosūta CSDD iesniegumu par naudas atgriešanu, iekļaujot informāciju par komersanta nosaukumu, reģistrācijas numuru un konta numuru.

## 5. Pušu atbildība

5.1. Puses ir atbildīgas par zaudējumiem, kas radušies otrai Pusei vai trešajām personām, ja tās pārkāpušas Līgumā noteiktās saistības.

5.2. Apstrādes uzņēmums ir atbildīgs par CSDD iesniegto dokumentu, to kopiju un informācijas patiesumu, kā arī savas darbības atbilstību normatīvajos aktos noteiktajām prasībām.

5.3. Apstrādes uzņēmums garantē, ka likvidācijas sertifikāta noformēšana tiek veikta uz tiesiski noslēgta civiltiesiska darījuma pamata, un ka tā neizvirzīs CSDD nekādas prasības un aizsargās CSDD pret jebkādām prasībām no citu personu puses.

5.4. Ja Apstrādes uzņēmums pārkāpj vai nepienācīgi pilda Līgumā noteiktās saistības, CSDD nekavējoties par to rakstiski brīdina Apstrādes Uzņēmumu. Ja Apstrādes uzņēmums pārkāpj Līgumā noteiktās saistības arī pēc iepriekšēja CSDD rakstiska brīdinājuma, Apstrādes uzņēmums maksā CSDD līgumsodu 500,00 EUR (pieci simti euro un 00 centi) apmērā, par atkārtotu vai ilgstošu Līgumā noteikto saistību pārkāpumu Apstrādes uzņēmums maksā CSDD līgumsodu 7 500,00 EUR (septiņi tūkstoši pieci simti euro un 00 centi) apmērā.

5.5. CSDD neatbild par zaudējumiem, kas radušies Apstrādes uzņēmumam vai trešajām personām sakarā ar kļūdainu likvidācijas sertifikāta noformēšanu, kā arī ja Apstrādes uzņēmuma pilnvaroto personu vai darbinieku neuzmanības vai tīšas darbības rezultātā nepilnvarotas personas ir ieguvušas pieeju Reģistram vai Reģistrā iekļautai informācijai.

5.6. Zaudējumu rašanās gadījumā Puse, kurai radušies zaudējumi, sastāda un nosūta otrai Pusei rakstisku pretenziju, kurā pamatots tiešo zaudējumu apmērs un to rašanās cēloņi, un kuru otrā Puse izskata 2 (divu) nedēļu laikā. Pēc pretenzijas izskatīšanas, Puse, kurai nosūtīta pretenzija, veic zaudējumu apmaksu, vai sagatavo rakstisku pamatotu apmaksas atteikumu un nosūta otrai Pusei.

### 6. Līguma darbības termiņš

6.1. Līgums stājas spēkā ar datumu, kas ir pēdējā pievienotā droša elektroniskā paraksta un tā laika zīmoga datums, un ir spēkā 5 (piecus) gadus.

6.2. Līgums zaudē spēku ar brīdi, kad Apstrādes uzņēmumam zūd tiesības veikt nolietotu transportlīdzekļu apstrādi Latvijā, vai Apstrādes uzņēmuma darbība tiek pārtraukta.

### 7. Citi noteikumi

7.1. Ar Līguma parakstīšanas brīdi visas iepriekšējās vienošanās attiecībā uz Līguma priekšmetu un tā noteikumiem, neatkarīgi no tā, vai tās izdarītas mutiski vai rakstiski, zaudē savu juridisko spēku.

7.2. Ja kāds no Līguma noteikumiem pilnībā vai daļēji zaudē spēku vai kāda iemesla dēļ nevar tikt izpildīts, vai ir pretrunā normatīvajiem aktiem, tas neietekmē pārējo Līguma noteikumu spēkā esamību.

7.3. Līgums sastāv no vienošanās un sadarbības noteikumiem, kuri pieejami CSDD mājaslapā <https://www.csdd.lv/transportlidzeklu-un-to-vaditaju-valsts-registrs/visparigie-sadarbibas-noteikumi> :

- “Vispārīgie noteikumi”

- “Informācijas drošības noteikumi”,

- “Transportlīdzekļu reģistra lietošanas noteikumi”,

7.4. Vienošanās un sadarbības noteikumu pretrunu gadījumā noteicošie ir šīs vienošanās noteikumi.

7.5. Līgums sastādīts un noslēgts latviešu valodā un parakstīts ar drošiem elektroniskiem.

### 8. Pušu juridiskās adreses un saimnieciskie rekvizīti

|  |  |
| --- | --- |
| **CSDD:** | **Apstrādes uzņēmums:** |
| S.Eizenšteina 6, Rīgā, LV-1079Rīgā, LV-1079Oficiālais e-pasts: csdd@csdd.gov.lv |  |
| Vienotais reģ. Nr. 40003345734  | Vienotais reģ. Nr.  |
| Konts Nr. LV75PARX0000118181018 | Konts Nr.  |
| A/S „ Citadele Banka”, kods PARXLV22 |  |
| Kontaktpersona: CSDD Reģistrācijas departaments, tālr.67025723, rd@csdd.gov.lv   | Kontaktpersona: |

Valdes

priekšsēdētāja \_\_\_\_\_\_\_\_\_\_ D.Benhena Valdes loceklis \_\_\_\_\_\_\_\_\_\_\_.